Etapit 1–10 Ranskan ympäriajossa 2008

Ranskan ympäriajon 2008 etappien 1–10 tulokset ja kilpailun kulku:

Etapit 
 1. etappi  
5. heinäkuuta 2008, Brest – Plumelec, 195 km
Ranskan ympäriajo alkoi ensimmäisen kerran 41 vuoteen yhteislähtöetapilla, ilman prologia. Lähtöpaikkana oli Brest. Heti etapin alkuhetkillä pääjoukosta irtosi kahdeksan ajajan ryhmä, joka kasvatti eron parhaimmillaan 8 minuuttiin 15 sekuntiin. Heidät tavoitettiin vasta etapin loppuvaiheessa, irtioton käynnistänyt Lilian Jegou ja David de la Fuente vasta seitsemän kilometriä ennen maalia. 

Etappi päättyi runsaan kilometrin mittaiseen nousuun, jossa Kim Kirchen näytti jo päässeen ratkaisevalle karkumatkalle, kunnes Alejandro Valverde tuli viimeisessä kaarteessa hänen ohitseen. Toiseksi sijoittui lopulta Philippe Gilbert ja kolmanneksi Jérôme Pineau.

Irtiottoryhmässä mukana ollut Thomas Voeckler sai Maillot à pois -paidan haltuunsa tasapistein Björn Schröderin kanssa. Tämän vuoden kilpailussa ei jaeta hyvityssekunteja, joten ensimmäisen etapin tulokset ovat samalla kokonaiskilpailun tilanne.

 1. etapin tulokset ja kokonaistilanne
SijaAjajaJoukkueAika1 Alejandro ValverdeCaisse d'Epargne    4.36.072  Philippe GilbertFrançaise des Jeux +13  Jérôme PineauBouygues Télécom +14  Kim KirchenTeam Columbia +15 Riccardo RiccòSaunier Duval - Scott +16 Cadel EvansSilence-Lotto +17 Fränk SchleckTeam CSC-Saxo Bank +18  Filippo PozzatoLiquigas +19 Óscar FreireRabobank +110 Óscar PereiroCaisse d'Epargne +1

 2. etappi  
 6. heinäkuuta 2008, Auray – Saint-Brieuc, 165 km 
Sylvain Chavanel ja Thomas Voeckler lähtivät irtiottoon etapin alkuvaiheessa kasvattaen eron pääjoukkoon parhaimmillaan, sata kilometriä ennen maalia, kuuteen minuuttiin 25 sekuntiin. Kun maaliin oli 57 kilometriä he saivat seurakseen Agritubel-tallin Christophe Moreaun ja David Lelayn.

Chavanel lähti irtiottoon juuri kun pääjoukko oli tavoittamassa ranskalaiskvartetin noin kolme kilometriä ennen maalia. Hänet kuitenkin tavoitettiin samoin kuin seuraavaksi karkumatkaa yrittänyt Fabian Cancellara. Ratkaisu tapahtui massakirissä, jossa Thor Hushovd onnistui ottamaan kuudennen etappivoittonsa Ranskan ympäriajossa. Team Columbian Kim Kirchen ja Gerald Ciolek veivät seuraavat sijat.

 2. etapin tulokset 
SijaAjajaJoukkueAika1 Thor HushovdCrédit Agricole    3.45.132  Kim KirchenTeam Columbia s.a.3  Gerald CiolekTeam Columbia s.a.4  Robert HunterBarloworld s.a.5 Erik ZabelTeam Milram s.a.6 Juri TrofimovBouygues Télécom s.a.7 Óscar FreireRabobank s.a.8  Jimmy CasperAgritubel s.a.9 Martin ElmigerAg2r-La Mondiale s.a.10 Leonardo DuqueCofidis s.a.

 Kokonaistilanne 2. etapin jälkeen 
SijaAjajaJoukkueAika1 Alejandro ValverdeCaisse d'Epargne    8.21.202 Kim KirchenTeam Columbia +13 Óscar FreireRabobank +14 Juan José CoboSaunier Duval - Scott +15 Cadel EvansSilence-Lotto +16  Jérôme PineauBouygues Télécom +17 David MillarTeam Garmin-Chipotle +18 Riccardo RiccòSaunier Duval - Scott +19 Fränk SchleckTeam CSC-Saxo Bank +110  Filippo PozzatoLiquigas +1

 3. etappi 
 7. heinäkuuta 2008, Saint-Malo – Nantes, 208 km 
Tasaisessa maastossa käytyä kolmatta etappia oli ajettu yhdeksän kilometriä, kun William Frischkorn, Samuel Dumoulin, Paolo Longo Borghini ja Romain Feillu irtosivat pääjoukosta. He kasvattivat eron parhaimmillaan neljääntoista minuuttiin ja pysyivät irti maaliin saakka. Feillu avasi loppukirin hieman liian aikaisin ja Dumoulin onnistui nousemaan hänen ohitseen etappivoittoon. Myös Frischkorn ohitti lopulta Feillun, joka siirtyi kuitenkin kokonaiskilpailun johtoon.

26 kilometriä ennen maalia sattui kolari, jonka seurauksena Ángel Gómez joutui keskeyttämään ja pääjoukko hajosi kolmeen osaan. Ennakkosuosikeista Denis Menšov ja Riccardo Riccò jäivät kakkosryhmään häviten 38 sekuntia muille kokonaiskilpailun suosikeille.

 3. etapin tulokset 
SijaAjajaJoukkueAika1 Samuel DumoulinCofidis    5.05.272  William FrischkornTeam Garmin-Chipotle s.a.3  Romain FeilluAgritubel s.a.4  Paolo Longo BorghiniBarloworld +145 Robbie McEwenSilence-Lotto +2.036 Erik ZabelTeam Milram +2.037 Óscar FreireRabobank +2.038  Thor HushovdCrédit Agricole +2.039 Robert FörsterGerolsteiner +2.0310 Mark CavendishTeam Columbia +2.03

 Kokonaistilanne 2. etapin jälkeen 
SijaAjajaJoukkueAika1 Romain FeilluAgritubel    13.27.052 Paolo Longo BorghiniBarloworld +353 William FrischkornTeam Garmin-Chipotle +1.424 Alejandro ValverdeCaisse d'Epargne +1.455 Kim KirchenTeam Columbia +1.466 Óscar FreireRabobank +1.467 Jérôme PineauBouygues Télécom +1.468 David MillarTeam Garmin-Chipotle +1.469 Cadel EvansSilence-Lotto +1.4610 Filippo PozzatoLiquigas +1.46

 4. etappi  
 8. heinäkuuta 2008, Cholet, henkilökohtainen aika-ajo 29,5 km  
Neljäs etappi oli vajaan 30 kilometrin aika-ajo tasaisessa maastossa Cholet'n kaupungissa. Stefan Schumacher voitti etapin oltuaan johdossa myös molemmilla väliaika-asemilla. Kim Kirchen sijoittui toiseksi ja David Millar kolmanneksi. Schumacher siirtyi samalla kokonaiskilpailun johtoon.

Päivän suurimpiin epäonnistujiin kuului Alejandro Valverde, joka hävisi Schumacherille minuutin ja 34 sekuntia sijoittuen 23:nneksi. Keltaisessa paidassa ajanut Romain Feillu jäi etapilla 169:nneksi lähes viisi minuuttia Schumacherille hävinneenä.

 4. etapin tulokset 
SijaAjajaJoukkueAika1 Stefan SchumacherGerolsteiner    35.442  Kim KirchenTeam Columbia +183  David MillarTeam Garmin-Chipotle +184  Cadel EvansSilence-Lotto +235 Fabian CancellaraTeam CSC-Saxo Bank +336 Denis MenšovRabobank +347 Jens VoigtTeam CSC-Saxo Bank +358  Christian Vande VeldeTeam Garmin-Chipotle +379 George HincapieTeam Columbia +4110 Vincenzo NibaliLiquigas +47

 Kokonaistilanne 4. etapin jälkeen 
SijaAjajaJoukkueAika1 Stefan SchumacherGerolsteiner    14.04.412  Kim KirchenTeam Columbia +123  David MillarGarmin-Chipotle +124  Cadel EvansSilence-Lotto +215 Fabian CancellaraTeam CSC-Saxo Bank +336 Christian Vande VeldeTeam Garmin-Chipotle +377 George HincapieTeam Columbia +418  Thomas LövkvistTeam Columbia +479 Vincenzo NibaliLiquigas +5810 José Iván GutiérrezCaisse d'Epargne +1.01

 5. etappi 
 9. heinäkuuta 2008, Cholet – Châteauroux, 232 km 
Vuoden 2008 Ranskan ympäriajon pisin etappi ajettiin tasaisessa maastossa. Ranskalaiset Lilian Jegou, Nicolas Vogondy ja Florent Brard karkasivat 11 kilometrin ajon jälkeen. He kasvattivat eron pääjoukkoon parhaimmillaan – 52 kilometrin ajon jälkeen – kahdeksaan minuuttiin 15 sekuntiin. Kolmikko pysyi irti lähes maaliin saakka. Runsas kilometri ennen maalia Vogondy iski irti kärkiryhmästä, muttei aivan onnistunut voittamaan etappia, vaan kirimiehet tavoittivat hänet vain muutama kymmenen metriä ennen maalia.

Kirin voittanut Mark Cavendish saavutti ensimmäisen etappivoittonsa Ranskan ympäriajossa. Seuraavina maaliin tulivat kokeneet Óscar Freire ja Erik Zabel. Neljänneksi sijoittunut Thor Hushovd sai maillot vert -paidan haltuunsa.

 5. etapin tulokset 
SijaAjajaJoukkueAika1 Mark CavendishTeam Columbia 5.27.522  Óscar FreireRabobank s.a.3  Erik ZabelTeam Milram s.a.4  Thor HushovdCrédit Agricole s.a.5 Baden CookeBarloworld s.a.6 Robert HunterBarloworld s.a.7 Leonardo DuqueCofidis s.a.8  Robbie McEwenSilence-Lotto s.a.9 Francesco ChicchiLiquigas s.a.10 Julian DeanTeam Garmin-Chipotle s.a.

 Kokonaistilanne 5. etapin jälkeen 
SijaAjajaJoukkueAika1 Stefan SchumacherGerolsteiner    19.32.332  Kim KirchenTeam Columbia +123  David MillarGarmin-Chipotle +124  Cadel EvansSilence-Lotto +215 Fabian CancellaraTeam CSC-Saxo Bank +336 Christian Vande VeldeTeam Garmin-Chipotle +377 George HincapieTeam Columbia +418  Thomas LövkvistTeam Columbia +479 Vincenzo NibaliLiquigas +5810 José Iván GutiérrezCaisse d'Epargne +1.01

 6. etappi  
 10. heinäkuuta 2008, Aigurande – Super Besse, 195,5 km 
Kilpailun ensimmäisen vuorietapin alkuhetkillä lähti irti kolmen ajajan ryhmä, johon kuuluivat Sylvain Chavanel, Freddy Bichot ja Benoît Vaugrenard. Chavanel saapui ensimmäisenä päivän kolmen ensimmäisen nousun huipulle siirtyen samalla mäkikilpailun johtoon tasapistein Thomas Voecklerin kanssa. Bichot pysyi ryhmästä viimeisenä irti – 13 kilometrin päähän maalista. 

Etappi päättyi 11 kilometrin nousuun, jonka alkuvaiheessa Leonardo Piepoli ja Christian Vande Velde lähtivät irtiottoon. Heidät kuitenkin saavutettiin ja mäen jyrkimmässä vaiheessa, noin kilometri maalista, kärkiryhmässä oli parikymmentä ajajaa. Stefan Schumacher kaatui 300 metriä ennen maalia törmättyään Kim Kirchenin takapyörään. Samalla hetkellä Riccardo Riccò käynnisti ratkaisevan kirin voittaen etapin ennen Alejandro Valverdea ja Cadel Evansia. Schumacherin kaatumisen seurauksena Kirchen siirtyi kokonaiskilpailun johtoon.

 6. etapin tulokset 
SijaAjajaJoukkueAika1 Riccardo RiccòSaunier Duval - Scott 4.57.522  Alejandro ValverdeCaisse d'Epargne +13  Cadel EvansSilence-Lotto +14  Fränk SchleckTeam CSC-Saxo Bank +45 Kim KirchenTeam Columbia +46 Roman KreuzigerLiquigas +77 Moisés DueñasBarloworld +78  Carlos SastreTeam CSC-Saxo Bank +79 Denis MenšovRabobank +710 Leonardo PiepoliSaunier Duval - Scott +7

 Kokonaistilanne 6. etapin jälkeen 
SijaAjajaJoukkueAika1 Kim KirchenTeam Columbia 24.30.412  Cadel EvansSilence-Lotto +63  Stefan SchumacherGerolsteiner +164  Christian Vande VeldeTeam Garmin-Chipotle +445 David MillarTeam Garmin-Chipotle +476 Thomas LövkvistTeam Columbia +547 Denis MenšovRabobank +1.038  Alejandro ValverdeCaisse d'Epargne +1.129 Stijn DevolderQuick·Step - Innergetic +1.2110 Óscar PereiroCaisse d'Epargne +1.21

 7. etappi  
11. heinäkuuta 2008, Brioude – Aurillac, 159 km  
Etappia oli ajettu 55 kilometriä, kun 25 ajajan ryhmä, johon kuului muun muassa Kim Kirchen, lähti irti pääjoukosta kasvattaen eron parhaimmillaan 45 sekuntiin. Heidät tavoitettiin 66 kilometrin päässä maalista. Col d’Entremont'n nousussa muodostui neljän ajajan kärkiryhmä: Josep Jufré, Luis León Sánchez, David de la Fuente ja Vincenzo Nibali. He pysyivät irti viimeiseen nousuun saakka, jonka huippu oli noin kymmenen kilometrin päässä maalista. De la Fuente nousi mäkikilpailun johtoon oltuaan ensimmäisenä kolmen nousun huipulla.

Sánchez karkasi kärkiryhmästä viimeisessä alamäessä muutaman kilometrin päässä maalista. Hän voitti etapin ennen Stefan Schumacheria ja Filippo Pozzatoa.

 7. etapin tulokset 
SijaAjajaJoukkueAika1 Luis León SánchezCaisse d'Epargne 3.52.532  Stefan SchumacherGerolsteiner +63  Filippo PozzatoLiquigas +64  Kim KirchenTeam Columbia +65 Alejandro ValverdeCaisse d'Epargne +66 Óscar PereiroCaisse d'Epargne +67 Samuel SánchezEuskaltel-Euskadi +68  Josep JufréSaunier Duval - Scott +69 Christian Vande VeldeTeam Garmin-Chipotle +610 Andy SchleckTeam CSC-Saxo Bank +6

 Kokonaistilanne 7. etapin jälkeen 
SijaAjajaJoukkueAika1 Kim KirchenTeam Columbia 28.23.402  Cadel EvansSilence-Lotto +63  Stefan SchumacherGerolsteiner +164  Christian Vande VeldeTeam Garmin-Chipotle +445 Denis MenšovRabobank +1.036 Alejandro ValverdeCaisse d'Epargne +1.127 David MillarTeam Garmin-Chipotle +1.148  Stijn DevolderQuick·Step - Innergetic +1.219 Óscar PereiroCaisse d'Epargne +1.2110 Thomas LövkvistTeam Columbia +1.21

 8. etappi  
 12. heinäkuuta 2008, Figeac – Toulouse, 172.5 km  
Etapin ensimmäisellä puoliskolla oli neljä kategorialuokituksen saanutta mäkeä, loppuosa ajettiin tasaisemmassa maastossa. Toisessa nousussa  Laurent Lefèvre irtosi pääjoukosta saaden takaa-ajajikseen Jérôme Pineaun, Amets Txurrukan ja Christophe Riblonin. He tavoittivat Lefèvren 84 kilometrin ajon jälkeen. Ryhmä kasvatti eron pääjoukkoon parhaimmillaan – 110 kilometrin kohdalla – viiteen minuuttiin 15 sekuntiin. 

Pineau ja Txurruka karkasivat 13 kilometriä ennen maalia irtiottokumppaneiltaan, jotka pääjoukko tavoitti kolme kilometriä myöhemmin. Kirimiesten tallit onnistuivat kuitenkin vetotyössään ja karkulaiset tavoitettiin 3,5 kilometriä ennen maalia. Loppukirissä Mark Cavendish otti toisen etappivoittonsa tämän vuoden kilpailussa Gerald Ciolekin varmistaessa Team Columbian kaksoisvoiton. Saman tallin Kim Kirchen jatkoi kokonaiskilpailun johdossa.

 8. etapin tulokset 
SijaAjajaJoukkueAika1 Mark CavendishTeam Columbia 4.02.542  Gerald CiolekTeam Columbia s.a.3  Jimmy CasperAgritubel s.a.4  Óscar FreireRabobank s.a.5 Robert FörsterGerolsteiner s.a.6 Erik ZabelTeam Milram s.a.7 Gert SteegmansQuick·Step - Innergetic s.a.8  Sébastien ChavanelFrançaise des Jeux s.a.9 Thor HushovdCrédit Agricole s.a.10 Robert HunterBarloworld s.a.

 Kokonaistilanne 8. etapin jälkeen 
SijaAjajaJoukkueAika1 Kim KirchenTeam Columbia 32.26.342  Cadel EvansSilence-Lotto +63  Stefan SchumacherGerolsteiner +164  Christian Vande VeldeTeam Garmin-Chipotle +445 Denis MenšovRabobank +1.036 Alejandro ValverdeCaisse d'Epargne +1.127 David MillarTeam Garmin-Chipotle +1.148  Stijn DevolderQuick·Step - Innergetic +1.219 Óscar PereiroCaisse d'Epargne +1.2110 Thomas LövkvistTeam Columbia +1.21

 9. etappi  
 13. heinäkuuta 2008, Toulouse – Bagnères-de-Bigorre, 224 km 
Pyreneillä ajetun yhdeksännen etapin alkupuolella oli muutama kolmannen ja neljännen kategorian nousu. Jälkipuoliskolla ajajat ylittivät ensimmäisen kategorian vuoret Col de Peyresourde'n sekä 26 kilometriä ennen maalia Col d'Aspinin.

Aljaksandr Kutšynski, Nicolas Jalabert ja Sebastian Lang karkasivat 22 kilometrin kohdalla pääjoukosta kasvattaen eron parhaimmillaan 14 minuuttiin 20 sekuntiin. Cadel Evans kaatui 105 kilometrin ajon jälkeen loukaten hieman itseään. Col de Peyresourde'n vuorella Jalabert putosi kärkiryhmästä ja hetkeä myöhemmin Lang karkasi Kutšynskiltä. Maxime Monfort ja  David de la Fuente iskivät puolestaan irti pääjoukosta muutama kilometri ennen vuoren huippua.

Col d'Aspinin nousussa useat ajajat tekivät irtiottoyrityksiä ennen kuin Riccardo Riccò teki ratkaisevan iskun muutama kilometri ennen vuorenhuippua. Hän tavoitti pian karkulaiset, viimeisenä Langin vajaa kilometri ennen Col d'Aspinin huippua. Pääjoukko saapui mäkikirimaaliin minuutin ja 15 sekuntia Riccòn jälkeen ja ero pysyi laskuvoittoisella 26 kilometrin loppuosuudella lähes samana. Vladimir Jefimkin irtosi viime kilometreillä kärkiryhmästä sijoittuen etapilla toiseksi. Kokonaiskilpailussa kolmantena ollut Stefan Schumacher putosi kärkiryhmästä pari kilometriä ennen Col d'Aspinin huippua jääden pääjoukosta lopulta 40 sekunnin päähän.

 9. etapin tulokset 
SijaAjajaJoukkueAika1 Riccardo RiccòSaunier Duval - Scott 5.39.282  Vladimir JefimkinAg2r-La Mondiale +1.043  Cyril DesselAg2r-La Mondiale +1.174  Dmitri FofonovCrédit Agricole +1.175 Christian KneesTeam Milram +1.176 Maxime MonfortCofidis +1.177 Alejandro ValverdeCaisse d'Epargne +1.178  Roman KreuzigerLiquigas +1.179 Damiano CunegoLampre-Fondital +1.1710 Jaroslav PopovytšSilence-Lotto +1.17

 Kokonaistilanne 9. etapin jälkeen 
SijaAjajaJoukkueAika1 Kim KirchenTeam Columbia 38.07.192  Cadel EvansSilence-Lotto +63 Christian Vande VeldeTeam Garmin-Chipotle +444  Stefan SchumacherGerolsteiner +565 Denis MenšovRabobank +1.036 Alejandro ValverdeCaisse d'Epargne +1.127 Stijn DevolderQuick·Step - Innergetic +1.218 Óscar PereiroCaisse d'Epargne +1.219 Samuel SanchezEuskaltel-Euskadi +1.2710 Carlos SastreTeam CSC-Saxo Bank +1.34

 10. etappi  
 14. heinäkuuta 2008, Pau – Hautacam, 156 km 
Kilpailun kymmenes etappi sisälsi kaksi kategorialuokituksen yläpuolella olevaa vuorta: yli 17 kilometrin mittaisen nousun Col du Tourmalet'n huipulle 2 115 metrin korkeuteen sekä maalimäkenä toimineen yli 14 kilometrin nousun talviurheilukeskus Hautacamiin.

24 ajajaa irtosi pääjoukosta heti etapin alkuvaiheessa. Heidän joukossaan ollut Óscar Freire voitti kaksi välikiriä siirtyen pistekilpailun johtoon. Seitsemän ajajan kokoiseksi pienentynyt kärkiryhmä kasvatti eron pääjoukkoon parhaimmillaan yhdeksään minuuttiin 40 sekuntiin. Rémy Di Gregorio irtosi kärkiryhmästä Col du Tourmalet'lla onnistuen valloittamaan tämän klassisen nousun Ranskan kansallispäivää juhlineen kotiyleisön riemuksi. Jens Voigt teki pääjoukossa kovasti vetotöitä tallinsa Team CSC-Saxo Bankin kapteenien puolesta. Tämän vedon seurauksena kaksi suurta ennakkosuosikkia, Alejandro Valverde ja Damiano Cunego putosivat pääjoukosta.

Takaa-ajajat saavuttivat Di Gregorion 12 kilometriä ennen maalia. Hautacamilla tehtiin useita ratkaisuyrityksiä, joiden seurauksena kokonaiskilpailua johtanut Kim Kirchen putosi kärkiryhmästä. Kärkeen muodostui lopulta kolmen ajajan ryhmä: Leonardo Piepoli, Juan José Cobo ja Fränk Schleck. Saunier Duval - Scottin kaksikko pudotti lopulta Schleckin kyydistään ja Piepoli voitti etapin niukasti ennen Coboa.

Cadel Evans saapui maaliin kaksi minuuttia 17 sekuntia voittajan jälkeen. Hän siirtyi kokonaiskilpailun johtoon sekunnin erolla Fränk Schleckiin.

 10. etapin tulokset 
SijaAjajaJoukkueAika1 Leonardo PiepoliSaunier Duval - Scott 4.19.272  Juan José CoboSaunier Duval - Scott s.a.3  Fränk SchleckTeam CSC-Saxo Bank +284  Bernhard KohlGerolsteiner +1.065 Vladimir JefimkinAg2r-La Mondiale +2.056 Riccardo RiccòSaunier Duval - Scott +2.177 Carlos SastreTeam CSC-Saxo Bank +2.178  Cadel EvansSilence-Lotto +2.179 Denis MenšovRabobank +2.1710 Christian Vande VeldeGarmin-Chipotle +2.17

 Kokonaistilanne 10. etapin jälkeen 
SijaAjajaJoukkueAika1 Cadel EvansSilence-Lotto 42.29.092  Fränk SchleckTeam CSC-Saxo Bank +13 Christian Vande VeldeTeam Garmin-Chipotle +384  Bernhard KohlGerolsteiner +465 Denis MenšovRabobank +576 Carlos SastreTeam CSC-Saxo Bank +1.287 Kim KirchenTeam Columbia +1.568 Juan José CoboSaunier Duval - Scott +2.109 Riccardo RiccòSaunier Duval - Scott +2.2910 Vladimir JefimkinAg2r-La Mondiale +2.32

Katso myös 
Ranskan ympäriajo 2008
Etapit 11–21 Ranskan ympäriajossa 2008

Lähteet
Järjestäjien sivusto    

Luokka:Ranskan ympäriajo 2008